als_Latn dik_Latn sag_Latn
Këngëtarja Linda Halimi, e cila përfaqësonte Shqipërinë në Eurovision me këngën “Botë” nuk arriti ta preke dot finalen, duke e lënë këtu në mes ëndrrën e saj dhe të Shqipërisë.
Ajo, edhe pse pati një performancë që u vlerësua nga publiku dhe me gjerë, duke marrë duartrokitje, nuk i grumbulloi dot pikët e nevojshme për në finale.
Faleminderit të gjithëve për këtë eksperiencë të bukur! Kam kaluar për mrekulli! Fat vitin tjetër Shqipëria ime”. Kështu u shpreh mbrëmë pas skualifikimit këngëtarja Lindita Halimi. Shqipëria mbetet jashtë finales së Eurosongut të këtij viti. Edhe pse Linda Halimi shënoi një përfaqësim dinjitoz sipas Andri Xhahut mbrëmë në Kiev të Ukrainës.
Ajo këndoi e katërta në gjysmëfinalen e parë të Festivalit Europian të Këngës, mori duartrokitjet e publikut dhe vlerësime për vokalin nga faqja e Eurovizion, por kjo nuk mjaftoi për të merituar finalen. “Uou, kjo është ajo që ne e quajmë notë të lartë”, shkroi në “Facebook” faqja e Eurovizion, pas interpretimit të këngës “Botë” nga Halimi.
Kënga e kompozuar nga Klodian Qafoku, me tekst të Big Bastës, mundi të nxjerrë në pah vokalin e këngëtares, por Shqipëria mbeti jashtë finales.
Lindita Halimi me këngën “Botë”, u shpall fituese e Festivalit të 55-të të këngës në RTSH. Krijuesit e saj janë muzikantët Klodian Qafoku dhe Big Basta. Ky është edicioni i dytë i Eurosongut që organizohet në Ukrainë, pas atij të vitit 2004. Ka qenë pikërisht ky vit kur Shqipëria shënoi pjesëmarrjen e parë në festivalin më të madh të muzikës së lehtë në Europë me këngëtaren Anjeza Shahini dhe këngën “Imazhi yt”, një krijim i kompozitorit Edmond Zhulali dhe poetit Agim Doçi. 10 shtetet që kaluan në finalen e së shtunës janë: Moldavia, Azerbajxhani, Greqia, Suedia, Portugalia, Polonia, Armenia, Australia, Qipro dhe Belgjika.
VENDET QE SHKUAN NE FINALE
Belgjika
Qipro
Australia
Armenia
Polonia
Portugalia
Suedia
Greqia
Azerbajxhan
Moldavia
als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn bjn_Latn ast_Latn pol_Latn ron_Latn als_Latn crh_Latn ast_Latn